Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Dihlatse tša Jehofa
Dilo tše di Lego Gona
Dikgatišo tše di Lego Gona
THEREŠO mabapi le’ng? Mabapi le tše dingwe tša dipotšišo tše bohlokwa kudu tšeo batho ba kilego ba di botšiša. Mohlomongwe o kile wa ipotšiša dipotšišo tše bjalo ka tše:
Na ntwa le tlaišego di tla ka tša fela?
Go direga’ng go rena ge re e-hwa?
Na go na le kholofelo le ge e le efe ka bahu?
Ke kae moo o bego o ka tsoma dikarabo tša dipotšišo tše? Ge o ka ya makgobapukung goba mabenkeleng a go rekiša dipuku, o ka hwetša dipuku tše dikete tšeo di bolelago gore di nea dikarabo. Lega go le bjalo, dipuku tše gantši di a ganetšana. Tše dingwe di bonagala di kwagala ka nakwana eupša ka morago di šiiwa ke nako gomme tša ngwalwa lefsa goba tša tšeelwa legato ke tše dingwe.
Lega go le bjalo, go na le puku e tee yeo e huperego dikarabo tše di kgotsofatšago. Ke puku yeo e huperego therešo. Jesu Kriste o boditše Modimo ka thapelo gore: “Lentšu la gago ke therešo.” (Johane 17:17) Lehono re tseba Lentšu leo e le Beibele e Kgethwa. Matlakaleng a latelago, o tla hwetša dikarabo tše di kwagalago le tše di rerešago tšeo di theilwego Beibeleng tša dipotšišo tše di lego ka mo godimo.
LEBAKA LEO KA LONA GO ROTOGAGO POTŠIŠO YE: Re phela lefaseng le le tletšego bošoro le go hloka toka. Madumedi a mantši a ruta gore tlaišego yeo e re welago ke thato ya Modimo.
SEO BEIBELE E SE RUTAGO: Modimo ga se yena a bakago bokgopo. Jobo 34:10 e re: “Modimo ó kxolê le bokxôpô; Yo-matla-ohle ó kxolê le xo foša.” Modimo o na le morero o lerato bakeng sa batho. Ke ka baka leo Jesu a re rutilego go rapela ka gore: “Tatago rena wa magodimong, . . . Mmušo wa gago a o tle. Thato ya gago a e direge le mo lefaseng bjalo ka ge e direga legodimong.” (Mateo 6:9, 10) Modimo o tshwenyega kudu ka rena moo a ilego a ba a dira mediro e megolo bakeng sa go kgonthišetša gore morero wa gagwe o a phethagala.—Johane 3:16.
LEBAKA LEO KA LONA GO ROTOGAGO POTŠIŠO YE: Batho ba bantši kudu ba tšwela pele ba bolawa ke dintwa. Ka moka ga rena re kgomilwe ke tlaišego ya batho.
SEO BEIBELE E SE RUTAGO: Ge motho a e-hwa, o kgaotša go ba gona. Mmoledi 9:5 e re: “Xo bahu xa xo se se tsebyaxo.” Ka ge bahu ba sa tsebe selo, ba sa kwe selo goba go diragalelwa ke selo, ba ka se ke ba gobatša—goba go thuša-bao ba phelago.—Psalme 146:​3, 4.
LEBAKA LEO KA LONA GO ROTOGAGO POTŠIŠO YE: Re nyaka go phela, gomme re nyaka go thabela bophelo re e-na le bao re ba ratago. E fo ba e le ga tlhago gore re fagahlele go bona gape baratiwa ba rena ba hwilego.
SEO BEIBELE E SE RUTAGO: Batho ba bantši bao ba hwilego ba tla tsošwa. Jesu o holofeditše gore “bao ba lego mabitleng a kgopotšo ba [tla] . . . tšwa.” (Johane 5:28, 29) Ka go dumelelana le morero wa Modimo wa mathomong, batho bao ba tsošitšwego ba tla ba le sebaka sa go phela lefaseng la paradeise. (Luka 23:43) Bokamoso bjo bjo bo holofeditšwego bo akaretša boemo bjo bo phethagetšego bja tša maphelo le bophelo bjo bo sa felego bakeng sa batho bao ba kwago. Beibele e re: “Baloki e ba beng ba naxa, ba dula mo xo yôna ka mehla le ka mehla.”—Psalme 37:29.
LEBAKA LEO KA LONA GO ROTOGAGO POTŠIŠO YE: Mo e ka bago batho ba madumedi ka moka ba a rapela. Lega go le bjalo, ba bantši ba nagana gore dithapelo tša bona ga di arabje.
LEBAKA LEO KA LONA GO ROTOGAGO POTŠIŠO YE: Batho ba bantši ba dumela gore tšhelete, botumo goba bobotse di tla dira gore ba thabe. Ka baka leo, ba phegelela dilo tše bjalo—eupša ga ba hwetše lethabo.
Lega go le bjalo, ba bantši lehono ba dika-dika go hlahloba Beibele. Ba e bona e le puku e kgolo yeo ka dinako tše dingwe go lego thata go e kwešiša. Na o ka rata go thušwa go hwetša dikarabo ka Beibeleng? Dihlatse tša Jehofa di na le didirišwa tše pedi tšeo di ka go thušago.
Ke ka Baka la Eng o Swanetše go Ithuta Beibele?
Beibele e nea dikarabo tša dipotšišo tša bohlokwa go batho ba dimillione lefaseng ka bophara. Na o ka rata go ba yo mongwe wa bona?
O ka makatšwa ke go tseba gore ke bomang bao ba tlago go tsošwa.
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG